ออมสินเตรียมปล่อยกู้ผู้ค้าสลาก เปิดรายละเอียดโครงการช่วยเหลือคนยากจน
นายชาติชาย พยุหนาวีชัย ผู้อำนวยการธนาคารออมสิน เปิดเผยว่า อยู่ระหว่างจัดทำรายละเอียดการปล่อยสินเชื่อให้ผู้ค้ารายย่อยและผู้พิการที่ได้รับโควตาจากสำนักงานสลากกินแบ่งรัฐบาล โดยเบื้องต้นได้เตรียมวงเงินสินเชื่อ 500-1,000 ล้านบาท เพื่อปล่อยกู้ให้กับผู้ที่ได้โควตาไม่เกินรายละ 200,000 บาท ซึ่งน่าจะมีข้อสรุปเพื่อปล่อยกู้ได้ก่อนที่จะเริ่มโควตาสลากในช่วงเดือน มิ.ย.นี้,ขณะนี้กำลังหารือกับสำนักงานสลากฯ เพื่อหารือว่าผู้ค้าสลากแต่ละรายต้องใช้เงินในการไปซื้อสลากมาขายจำนวนเท่าไหร่ รวมถึงจำนวนผู้ค้ามีเท่าไหร่ และวงเงินที่จะปล่อยกู้เป็นอย่างไร รวมถึงพิจารณาเรื่องอัตราดอกเบี้ยที่คิดว่า ควรเป็นอัตราเท่าไหร่, นายชาติชาย กล่าวถึงแนวทางปล่อยกู้ช่วยเหลือคนยากจน ลดปัญหาความเหลื่อมล้ำตามแนวทางของคณะรักษาความสงบแห่งชาติ (คสช.) ว่า ธนาคารจะเริ่มดำเนินการในวันที่ 1 เม.ย.นี้ โดยมีทั้งหมด 4 โครงการ วงเงินการปล่อยสินเชื่อทั้งสิ้น 35,000 ล้านบาท ประกอบด้วย 1.โครงการสินเชื่อประชาชนสุขใจ ให้สินเชื่อต่อรายตั้งแต่ 10,000 บาท แต่ไม่เกินรายละ 200,000 บาท อัตราดอกเบี้ย 1% ต่อเดือน ผ่อนชำระนาน 10 ปี ไม่ต้องมีบุคคลค้ำประกันเพราะบรรษัทประกันสินเชื่ออุตสาหกรรมขนาดย่อม (บสย.) เป็นผู้ค้ำประกันให้,2.โครงการสินเชื่อออมสุขใจ ที่ประชาชนจะกู้ต้องฝากเงิน 90-300 วัน หลังจากนั้นกู้ได้ 5 เท่าของวงเงินฝาก แต่ไม่เกิน 200,000 บาท อัตราดอกเบี้ย 1% ต่อเดือน ผ่อนชำระไม่เกิน 8 ปี 3.โครงการสินเชื่อส่งเสริมคุณภาพชีวิต มีกลุ่มเป้าหมายคือ พนักงานโรงงาน หน่วยงานภาครัฐและเอกชนที่หักเงินเดือนให้ธนาคาร โดยวงเงินสินเชื่อต่อรายไม่เกิน 200,000 บาท อัตราดอกเบี้ย 0.75% ต่อเดือน ระยะเวลากู้ไม่เกิน 8 ปี 4.ลูกค้าชั้นดีของธนาคาร ที่มีการผ่อนชำระในรอบ 1 ปีอย่างมีวินัย สามารถกู้เพิ่มได้ไม่เกิน 20% ของวงเงินกู้เดิม สูงสุดไม่เกิน 40,000 บาทต่อราย อัตราดอกเบี้ย 0.75% ต่อเดือน ผ่อนชำระ 3-5 ปี สำหรับข้อดีของทั้ง 4 โครงการนี้คือ ไม่ต้องมีบุคคลค้ำหลักประกัน.
อยู่ระหว่างจัดทำรายละเอียดการปล่อยสินเชื่อให้ผู้ค้ารายย่อยและผู้พิการที่ได้รับโควตาจากสำนักงานสลากกินแบ่งรัฐบาล โดยเบื้องต้นได้เตรียมวงเงินสินเชื่อ 500-1,000 ล้านบาท เพื่อปล่อยกู้ให้กับผู้ที่ได้โควตาไม่เกินรายละ 200,000 บาท 
ข่าวเศรษฐกิจ,ชาติชาย พยุหนาวีชัย,ปล่อยกู้ผู้ค้าสลาก,โครงการช่วยเหลือคนยากจน,ปล่อยสินเชื่อ,ผู้ค้ารายย่อย,ผู้พิการที่ได้รับโควตา,ธนาคารออมสิน